INFORMATIKAi  
ismeretek

**ÉRETTSÉGI VIZSGA • 2021.**

EMELT SZINTŰ  
GYAKORLATI VIZSGA

2021.

Kiegészítő rendszergazdai útmutató  
a 2111-es emelt szintű gyakorlati vizsga  
weboldalak kódolása és adatbázis-kezelés  
feladatrészéhez

A weboldalak kódolása és adatbázis-kezelés részben egy komplex webalkalmazás fejlesztésében kell a vizsgázóknak feladatokat elvégezniük. A készen kapott Node.js alapú szerveroldali alkalmazás MySQL adatbázisból fog dinamikusan adatokat szolgáltatni, emellett a statikus webtartalmat (a vizsgázó által módosítandó nyitóoldalt és a szintén készen kapott adminisztrációs oldalt) is ez a rendszer szolgálja ki.

A vizsgakörnyezet előkészítése:

1. Az adathordozó Forrás mappáját tartalmával együtt másolja a vizsgázó munkakönyvtárába.
2. A szoftverlista előírásainak megfelelően előzetesen már telepítenie kellett a Node.js környezetet. Ellenőrizze a Windows parancssorában kiadott node –v parancs segítségével, hogy a szoftverlistának megfelelő verziójú Node.js van-e telepítve a gépen!
3. A vizsgakönyvtár Forrás\3. Kettlebell\web mappában levő kettlebell.zip fájlt csomagolja ki a vizsgakönyvtár 3\_feladat könyvtárába! A kicsomagolás után a szerveroldali alkalmazás állományai a munkakönyvtár 3\_feladat\kettlebell mappájában lesznek elérhetők.
4. A teszteléshez a Windows parancssorában tegye aktuálissá a vizsgakönyvtár 3\_feladat\kettlebell mappáját, majd az npm run start parancs segítségével indítsa el a szerveralkalmazást! A http://localhost:8080 URL segítségével tesztelheti a szerveralkalmazás működését.
5. Indítsa el a XAMPP csomagban található Apache és a MySQL komponenseket, és a http://localhost/phpmyadmin URL segítségével ellenőrizze a phpMyAdmin működését is! Ellenőrizze azt is, hogy a MySQL szerver alapértelmezett root felhasználójának jelszó nélküli elérése is működik-e. Ehhez a Windows parancssorában tegye aktuálissá a XAMPP csomag mysql/bin mappáját, majd adja ki a mysql –u root parancsot.
6. Tesztelje az adminisztrációs oldal elérését is a http://localhost:8080/admin URL segítségével!
7. Hozzon létre egy beadott nevű mappát a vizsgakönyvtár 3\_feladat mappájában!

***A weboldalak kódolása és adatbázis-kezelés részben a vizsgázó munkája a* beadott *mappában található fájlok alapján lesz értékelve, így a vizsga befejezését követően menteni csak ezt a mappát kell.***