**10. tétel**

**Információtechnológiai alapok gyakorlat - Telepítés és konfigurálás (1.2.2)**

Tegye biztonságossá böngészőjét! Telepítse fel a Mozilla – Firefox, és a Google - Chrome legújabb böngészőjét! Az alábbiakban felsorolt beállításokat, kiegészítők telepítését végezze el! Mi a szerepe a proxy szervernek?

o Mindkét böngészőben installálja az Adobe Flash Player-t, az Adblock Plus kiegészítőt!

o A böngészőkben állítsa be a kezdőlapot www.google.hu –ra!

o Letöltéseknél kérdezzen rá, hogy hová legyen letöltve a fájl!

o Állítsa be mindkét böngészőben, hogy csak proxy szerveren lehessen internetszolgáltatást elérni! (proxy: 10.0.0.189, port: 4001)

***Szempontok a tartalom rész értékeléséhez***

Böngésző alkalmazások telepítése

o Mindkét böngészőben Adobe Flash Player-t, az Adblock Plus kiegészítők telepítése

o Kezdőlap beállítás

o Letöltések beállítása

o Proxy szerver beállítás

**Proxy szerver szerepe:** Számítógép-hálózatokban **proxynak**, helyesebben **proxy szervernek** (angol „helyettes”, „megbízott”, „közvetítő”) nevezzük az olyan szervert (számítógép vagy szerveralkalmazás), amely a kliensek kéréseit köztes elemként más szerverekhez továbbítja.

A kliens csatlakozik a proxyhoz, majd valamilyen szolgáltatást (fájlt, csatlakozást, weboldalt vagy más erőforrást) igényel, ami egy másik szerveren található. A proxy szerver a kliens nevében eljárva csatlakozik a megadott szerverhez, és igényli az erőforrást a számára. A proxy esetlegesen megváltoztathatja a kliens kérését vagy a szerver válaszát, és alkalomadtán kiszolgálhatja a kérést a szerverhez való csatlakozás nélkül is.

Az olyan proxy szervernek, amely változtatás nélkül továbbítja a kérelmeket és a válaszokat, külön neve is van: ez a *gateway* vagy néha *tunneling proxy*.